กรมการท่องเที่ยว ร่วมกับ Netflix กระตุ้นเศรษฐกิจไทยผ่านการท่องเที่ยวตามรอยภาพยนตร์
นายอุดม มัตสยะวนิชกูล ผู้อำนวยการกองกิจการภาพยนตร์และวีดิทัศน์ต่างประเทศ  เปิดเผยว่า กรมการท่องเที่ยว พิจารณาอนุญาตถ่ายทำภาพยนตร์ต่างประเทศในประเทศไทย โดยมีขั้นตอนและเงื่อนไขการขอรับสิทธิประโยชน์ตามมาตรการส่งเสริมการถ่ายทำภาพยนตร์ต่างประเทศในประเทศไทย ซึ่งมีเงินลงทุนในประเทศไทยมากกว่า  50 ล้านบาท ประกอบกับ บริษัท เน็ตฟลิกซ์ (ประเทศไทย) จำกัด มีแนวโน้มที่จะร่วมงานกับทางกองกิจการภาพยนตร์และวีดิทัศน์ต่างประเทศ ที่มีแผนสร้างฐานการผลิตออริจินัลคอนเทนต์ไทยที่มีเนื้อหาสนับสนุน Soft Power จึงถือเป็นโอกาสที่ประเทศไทยจะมี Platform Streaming Online ที่มีฐานผู้ชมมากกว่า 190 ประเทศทั่วโลก ผลิตภาพยนตร์ที่มีเนื้อหาเกี่ยวกับประเทศและเผยแพร่ให้ผู้ชมทั่วโลกได้เห็นมากขึ้น นอกจากนี้ ยังเป็นการนำเงินลงทุนจากต่างประเทศ เข้ามาหมุนเวียนในระบบเศรษฐกิจของไทย เกิดการสร้างงาน สร้างรายได้ให้แก่ทีมงานชาวไทยในอุตสาหกรรมภาพยนตร์และธุรกิจเกี่ยวเนื่องต่อไป โดยในปี 2565 นี้ (ข้อมูล ณ เดือนกันยายน) มีภาพยนตร์ต่างประเทศเข้ามาถ่ายทำในประเทศไทยแล้ว จำนวน 238 เรื่อง คิดเป็นรายได้ประมาณ 2,558 ล้านบาทสำหรับภาพยนตร์ต่างประเทศที่สนใจ จะเข้ามาถ่ายทำภาพยนตร์ในประเทศไทย ต้องผ่านการพิจารณาบทภาพยนตร์และได้รับอนุญาตถ่ายทำในราชอาณาจักรก่อนการถ่ายทำ โดยสามารถสอบถามขั้นตอนการขออนุญาตและข้อมูลเพิ่มเติมได้ที่ กองกิจการภาพยนตร์และวีดิทัศน์ต่างประเทศ กรมการท่องเที่ยว โทร. 02 141 3114  หรือ Facebook Fanpage : TFO Thailand Film Office